AIR RAID' BIL-LEJL Għaddej jofroq il-ħemda Tal-wisgħa msaħħab tas-smewwiet dalmija; Iżiġġ minn sħaba għal sħaba Donnu għafrit maħrub, f'lejla waħxija. Qisu t-tvenvin ta' ġwienfiu— Jidwi fil-berati b'ħoss imgħaġġel, tqil… Tbaqbiq ta' qalb tiajjiena F'dagħdigħa mqita ta' tħarbit u qtil. U fl-ajru hemm rogħda tkexkxek Donnu t-tferfir tal-mewt fid-dlam moħbija Għaddejja bħal dell iswed Biex tiżra' kull fejn tmur ħsarat u dmija. W'il fuq, 'il fuq, imbiegħda Lil hemm mis-stiab imċarrat, bajdanin Il-kwiekeb qishom ġawhar Fil-firxa tas-sema iswed imxerrdin, Jirtogħdu… Jpetptu mbikkma Iħarsu lejn xulxin, b'ħarsa miksura Bħal kieku mbeżża' għax jifhmu Kemm dmugħ u niket taħthom hemm mistura. U l-għadu għiaddej…igerger… Fil-bliet w irħula 'l- hawn u 'l hinn imxerrda, In-nies, qalbhom ittaqtaq, Ifittxu ġewwa l-blat il-kenn mill-qerda. Ġod-dlam t'għerien imqatta' Bid-daqqa tal-baqqun, taħt l-art miġbura Jitħulltu f'ħajja waħda L-għani w il-fqir mill-istess hemm maħqura, Flimkien jintasbu u jaqsmu L-imrar ta' għommthom w il-ġrajjiet tal-qalb, Flimkien jintgħaqdu b'rabta Sħiħa, li ma tinħallx, ta' mħabba u talb, Jitolbu… għax hekk din qalbna Meta triqtna tiswied b'dell is-Salib W imweġġa' bid-demm tqattar Taħt it-toqol tal-ħajja fit-tiġrib; Tħoss ġewwa fiha l-ħtieġa Li tarfa' għajnejha 'l fuq lejn is-smewwiet W issejjaħ 'l Alla tagħha Għax tagħraf li mhi xejn ħlief trab w irmied. Ta' l-Omm. ta' l-imnikktin, flimkien ma' wliedha Titlob omm oħra mdejqa Għal żewġha li jinsab miskin fil-ġlieda, Titlob biex il-Madonna Tħarsu mill-għadu w iżżommulha sħiħ U treġġgħu lura f'daru Fuq fommu bit-tbissima tar-rebbieħ. U l-għadu jdur bħal seqer, Jgħarrex… ifittex biex isib id-debħia, Biex jaħbat fuqha f'daqqa, U jaħkimha f'dufrejh b'għajta ta' rebħa. Imbagħad it-tvenvin joqrob… Dejjem jiżdied… imkarkar bħal tnehida Twila… maħnuqa .. mkarrba… Donnha tal-ljun fil-qilla tat-taqbida. Li tkessaħħ demmek bit-tkexkix tal-bard Bħad-daħka kiesħa, mwerżqa Tal-mewt kif tolqot l-għadu u tixħtu fl-art. Imbagħad… hekk f'daqqa waħda, Ragħda li tqanqal l-art… w ilsna ta' nar U dħalien suwed fl-ajru U xita ta' ħadid, ġebel w azzar. W. għajjat w ilfiq u biki Ta' min imbeżża' jara l-mewt b'għajnejh W iħoss tferfir ġwentiajha W il-minġel kiesaħ tagħha għaddej minn ħdejh. U krib li jidħol f'qalbek U jislitlek id-dmugħ… w ilħna għajjiena Ta' min fl-aħħar taqbida Wiċċu fit-trab mixħut, qed jitlob ħniena. U bliet w irħula mġarrfa U djar u knejjes mis-sisien maħsuda… Hekk kif mill-ħamla, mqaċċta, Is-siġar tal-widien jaqgħu mimduda. U taħt il-fdal imħarbta, Bla nifs, bla dawl, f'qabar mudlam midfuna Iġsma bla għadd imtertqa Mill-qawwa ta' l-azzar fi trab midħuna, Iġsma ta' tfal, ta' żgħażagħ, Ta' nisa u xjuħ milquta mingħajr ħtija Li mgħargħra f'demm iħammar Jitolbu 'l- Alla ħaqq minn dil-kefrija. ik - ki L-għadu tbiegħed… qed jaħrab Kif jaħrab il-qattiel, li għall-għarrieda Jagħti fid-dlam id-daqqa: W. irid jostor fid-dlam idu qerrieda. U fl-ajru t-tvenvin jonqos U fi tnehida jmut mitluf mar-rjieħ Kif tmut wara t-taqbida L-għanja li tgħanni l-mewt b'letien rebbieħ. Għadda… warajh fuq trieqtu Ħalla radda fuq l-art tħammar bid-demm U ħruq ta' bini jdaħħan W irmied u għera u dlamijiet ta' hemm. Hemm fejn il-ħajja darba Kienet twarrad u tfuħ b'ward ir-rebbiegħa W. il-ġmiel ta' bini u toroq Kienu jsaħħru l-għajnejn b'tiżwiq id-dija, W. in-nies kienet tgħix hienja Fil-ħidma ta' kulijum, fil-wens mistrieħa Ta' qlub tixgħiel bl-imħabba F'ħiajja li ma tafx dell, dejjem ferrieħa. Illum wetiidha ssaltan Il-mewt ħajjiena b'wiċċha mqit, musfar, Imdawra b'rebħ qillitha: Niket u fierba u dmugħ u skiet w imrar. Zdiedet fis-sema l-ħemda U swied iktar id-dlam f'wiċċ il-ħolqien Donnhom biex jaħbu f'dellhom Ħruxija hekk kiefra li le jinsa ż-żmien, J. DELIA B.J. Kulleġġ 8. Lwiġi, B'kara 15 t'Awwissu 1941